**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 31/08.10.2015**

Днес 08.10.2015 г. в 17.00 часа, в гр. Монтана, ОИК – Монтана проведе заседание. На него присъства целия състав на ОИК – Монтана. Председателят на ОИК – Габриела Илиева Димитрова - Николова, откри заседанието.

 Прочете проекта за дневен ред на ОИК- Монтана, а именно: Заседанието се проведе при следния дневен ред:

1. Доклад на комисията определена с протоколно решение от 07.10.2015 г. относно подадена жалба от коалиция ”БСП - лява промяна за Монтана” и жалба от Коалиция „Заедно за Монтана”.

 2. Разни.

  След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

 ОБЩИНСКА ИЗБИРАТЕЛНА КОМИСИЯ МОНТАНА единодушно и поименно

 **РЕШИ:**

ПРИЕМА проекта за дневен ред на 08.10.2015 г. както следва:

1. Доклад на комисията определена с протоколно решение от 07.10.2015 г. относно подадена жалба от коалиция ”БСП - лява промяна за Монтана” и жалба от Коалиция „Заедно за Монтана”.

 2. Разни.

 **По т.1 от дневния ред:** Направиха изказвания следните членове на ОИК – Монтана

Г-н Йордан Александров: Извършена е проверка. При което се установи, че има поставен билборд между ул.”Граф Игнатиев” и бул. „Хр. Ботев”. Надписът е размери около 2,5 на 2,0 м. Върху който на бял фон с червени букви е написано „Четири мандата стигат”. Върху плаката няма име на издателя и поле с надпис „Купуването и продаването на гласове е престъпление”.

 Г-жа Камелия Александрова: Става ясно че материалът е за неподкрепа на един единствен кандидат в момента - този който е бил четири мандата. Затова е ясно срещу кого е насочен. Всички знаем, че това е г-н Златко Живков.

Г-н Сергей Тихолов:Трябва да бъде разделена жалбата на две. Дали представлява агитационен материал - т. 18 от допълнителни разпоредби на ИК „ Това е призив за подкрепа или неподкрепа на кандидат в предизборната кампания”. Трябва да е ясно за кого се отнася. Едва тогава ще решим дали противоречи на ИК и тогава да се види дали са нарушени разпоредбите на ИК.

Г-н Петко Петков:Наистина върху билборда е поставен посочения в жалбата надпис. Комисията ще реши:

* Дали е агитационен материал;
* Дали отговаря на изискванията на ИК за агитационнен материал;
* Дали да се задължи кмета на общината да премахне от кмета на общината.

Г-н Йордан Александров: Има нарушение на чл. 177 от ИК и според него представлява агитационен материал – анонимен материал. Не е ясно кой е кандидата, но се разбира, че това е г- н Златко Живков. Логически прочетено не би довело до друг извод, т.е. да не бъде подкрепен за следващ мандат.

Г-жа Камелия Александрова: Това е призив към всички граждани на Община Монтана за неподкрепа на Златко Живков.

Г-жа Камелия Александрова :Да се укаже на кмета да премахне материала.

Г-жа Габриела Димитрова:Предложи да се гласува дали материала представлява агитационен материал. Ако се гласува, че представлява агитационен материал да се подготви от комисията проекто- решение. В самата жалба е посочено, че е агитационен материал. В ИК няма легална дефиниция за „Агитационен материал”. В жалбата на „БСП – лява промяна за Монтана” е посочено, че е агитационен материал. В допълнителните разпоредби на ИК има за предизборна агитация от паргр. 1.

Йордан Александров : Чл. 183, ал.1 е посочено.

Сергей Тихолов: В чл. 183 е посочено, че има право да се поставят агитационни материали. Сега е анонимно, но ако утре се обжалва нашето решение.

Г-жа Габриела Димитрова: В чл. 183 от ИК – „По време на предизборната кампания кандидатите, партиите, коалициите и инициативните комитети може да изготвят и разпространяват плакати, обръщения и др. На всеки агитационен материал задължително се отбелязва от чие име се издава.” Но не е казано какво всъщност е агитационен материал. Няма легална дефиниция.

Г-жа Камелия Александрова: Това е анонимен агитационен материал.Трябва ли да се премахне този материал или не?

Г-жа Габриела Димитрова: Трябва да гласуваме дали материалът представлява агитационен материал или не по смисъла на ИК, защото така сме сезирани. /Четат се жалбите./

Така е отразено в жалбата и следва по този начин да се вземе решение – както сме сезирани.

Сергей Тихолов**:**Трябва да е насочен към конкретен човек или партия за да представлява предизборна агитация.

Г-жа Камелия Александрова: Неподкрепа на кандидат.

Г-жа Габриела Димитрова: Няма конкретизиране /персонално/ за кого за да е налице призив.

Йордан Александров : Да гласуваме.

Г-жа Габриела Димитрова:Предлагам проект за решение **-** изложеното в жалбите на „БСП – лява промяна за Монтана” и коалиция „Заедно за Монтана” билборд поставен между ул.”Граф Игнатиев” и бул. „Хр. Ботев” на който е написано на бял фон с червени букви „Четири мандата стигат” дали представлява агитационен материал.

 **След гласуване**

„За” гласуваха следните членове: Камелия Александрова, Цена Димитрова, Петко Петков, Славиан Николав, Петя Гачовска, Йордан Александров и Румен Гоцов.

С „Не” гласуваха: Атанаска Кръстева, Сергей Тихолов, Габриела Димитрова и Елизабета Ценкова.

Седем от единадесет членния състав гласуваха „За” и четири „Против”. Тъй като ОИК – Монтана не е постигнал мнозинство от 2/3 от присъстващите, следва да бъде отхвърлено решението за това, че изложеното и в двете жалби не представлява агитационен материал по смисъла на закона.

С оглед на което на осн. чл. 85, ал. 4 изречение второ от ИК и Решение № 2 от 06.09. 2015 г. на ОИК- Монтана във връзка с решение № 1910-МИ/НР от 04.09.2015 на ЦИК

 **Реши: Решение № 139 – МИ от 08.10.2015 г.**

ОТХВЪРЛЯ предложения проект за решение, за това че изложеното в жалбите на „БСП – лява промяна за Монтана” и коалиция „Заедно за Монтана” билборд поставен между ул.”Граф Игнатиев” и бул. „Хр. Ботев” на който е написано на бял фон с червени букви „Четири мандата стигат” да представлява агитационен материал.

|  |
| --- |
|  |

**По т. 2 Разни от дневния ред** бяха разгледани постъпили документи, както следва:

* Жалба с вх. № 143/08.10.2015 г. от Камелия Цветанова Трифонова – представляваща местна коалициа „БСП – ЛЯВА ПРОМЯНА ЗА МОНТАНА”, относно проведена среща в Клуба на учителите пенсионери в монтана с кандидат за кмет Златко Живков, в зала намираща се „в сградата на стоматологията на шестия етаж”, която е общинска собственост. Сезира ОИК - Монтана за нарушение по чл. 168, ал. 3 от ИК, с искане съобразно чл. 496, ал. 1 от ИК.
* Жалба с вх. № 144/08.10.2015 г. от Камелия Цветанова Трифонова – представляваща местна коалициа „БСП – ЛЯВА ПРОМЯНА ЗА МОНТАНА”, относно проведена конференция /дискусионна среща/ с дириктори на училища и учители, на която са присъствали Десислава Атанасова – народен представител, Йорданка Фандъкова кандидат за кмет на Столична община, Янка Такева – председател на синдиката на Българските учители към КНСБ, Ивайло Петров – областен управител на област Монтана и Дилян Димитров – кандидат за кмет на община Монтана от ПП ГЕРБ – срещата е проведена в сградата на Областна администрация, която е държавна собственост. Сезира ОИК - Монтана за нарушение по чл. 168, ал. 3 от ИК, с искане съобразно чл. 496, ал. 1 от ИК.

ОИК – Монтана, единодушно и поименно, взе следното,

ПРОЦЕДУРНО РЕШЕНИЕ:

ДА СЕ изиска информация от Община Монтана и Областна Администрация във връзка с подадените жалби.

Разисквани бяха и процедурни въпроси.

|  |
| --- |
|  |
|  |
|  |  |  |

Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов